Komisijos reglamentas (EB) Nr. 2332/2002
2002 m. gruodžio 23 d.
pataisantis Reglamentą (EB) Nr. 2535/2001, nustatantį išsamias Tarybos reglamento (EB) Nr. 1255/1999 taikymo taisykles, reglamentuojančias pieno bei pieno produktų importui skirtas procedūras ir tarifinių kvotų atidarymą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1] su paskutiniais pakeitimais, padarytais Komisijos reglamentu (EB) Nr. 509/2002 [2], ypač į jo 26 straipsnio 3 dalį ir 29 straipsnio 1 dalį,
Kadangi:
(1) Komisijos reglamento (EB) Nr. 2535/2001 [3] su paskutiniais pakeitimais, padarytais Reglamentu (EB) Nr. 1667/2002 [4], I priedo B dalyje pateiktas produktų, kuriems, taikomos tam tikros kvotos, aprašas gali būti painus. Siekiant to išvengti ir užtikrinti, kad visos kvotos būtų taikomos vienodai, šis priedas turėtų būti pataisytas.
(2) Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2535/2001 I priedo B dalis pataisoma pagal šio reglamento priedą.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. gruodžio 23 d.